Μακαρονάδα με λιαστές ντομάτες, ξερό ανθότυρο και μάραθο
Αν δεν βρούμε μάραθο, βάζουμε άνηθο. Θα γίνει λίγο διαφορετική, αλλά εξίσου νόστιμη η σπαγγετάδα μας.
1 πακέτο (500 γρ.) σπαγκέτι, 200 γρ. λιαστές ντομάτες από βαζάκι, συντηρημένες σε λάδι, καλά στραγγισμένες και ψιλοκομμένες, 1 κουτ. γλυκού τριμμένο φρέσκο τζίντζερ ή 1/2 κουτ. γλυκού τζίντζερ σε σκόνη, 1 ½ φλιτζ. τσαγιού πράσινες ελιές, χωρίς κουκούτσια, κομμένες στη μέση, 60 ml ελαιόλαδο (προτιμήστε ένα κρητικό εξαιρετικό παρθένο ελαιόλαδο), 150 γρ. ξερός ανθότυρος ή ξερή μυζήθρα, 1/2 ματσάκι μάραθος (ή άνηθος), ψιλοκομμένος, αλάτι, πιπέρι φρεσκοτριμμένο
Για να φτιάξουμε τη μακαρονάδα ξεκινάμε βράζοντας σε μια μεγάλη κατσαρόλα με αλατισμένο νερό τα ζυμαρικά αλ ντέντε, σύμφωνα με τις οδηγίες που αναγράφονται στη συσκευασία τους.Τα στραγγίζουμε και τα μεταφέρουμε σε ένα μεγάλο μπολ. Προσθέτουμε τις ψιλοκομμένες λιαστές ντομάτες, το τζίντζερ, τις ελιές και το ελαιόλαδο και ανακατεύουμε καλά.Πάνω από κάθε μερίδα τρίβουμε το τυρί στη χοντρή πλευρά του τρίφτη (εκεί που τρίβουμε τις ντομάτες) και σκορπίζουμε τον ψιλοκομμένο μάραθο (ή άνηθο).Σερβίρουμε αμέσως τη μακαρονάδα με λιαστές ντομάτες, ξερό ανθότυρο και μάραθο.
Ζυμαρικά,Τυρί